Hermann Huppen

Hermann Huppen (Malmedy, 17 july 1938) is in Belgyske striptekener dy't foaral bekend is ûnder syn pseudonym Hermann. Hy is bekend fanwege syn populêre  post-apokalyptyske rige Jeremiah dêr't ek in telefyzjerige fan makke is. De realistyske wize fan tekenjen dy't Hermann brûkt is tige werkenber en wurdt ek wol as filmysk omskreaun. 

Biografy
Hermann debutearre as striptekener yn 1964 by de studio fan Greg. Yn 1966 begûn er mei de rige  Bernard Prince te tekenjen (letter oernaam troch Dany) neffens in senario fan Greg, yn it eartiidske tydskrift Kuifje. Yn 1969 begûn er mei it meitsjen fan de western-rige Comanche, allyksa op senario's fan Greg. Dizze rige heart krekt as oare western-riges lykas Blueberry ta de stripklassikers.

Sûnt 1977 makket Hermann meastal stripferhalen op senario's dy't er sels skriuwt. Op dit stuit is dat de rige Jeremiah dy't noch altiten rint en sûnt 1983 in oare yn de Midsiuwen situearre rige De tuorren fan Skimerwâlde, allegearre aksjestrips. 

Besiden boppesteande riges hat Hermann ek in oantal grafyske novelles makke.

Bibliografy
 Jugurtha, 2 titels, rige, senario Jean-Luc Vernal, letter oernaam troch Franz Drappier, 
 Bernard Prince, 13 titels, rige, senario troch Greg, letter oernaam troch Dany & Aidans
 Comanche, 10 titels, rige, senario troch Greg, letter oernaam troch Rouge
 Jeremiah, 28 titels, rige
 De tuorren fan Skimerwâlde, 13 titels, rige, twa lêste albums op senario fan Yves H.
 Nick, 3 titels, rige, skenario troch Morphee
 Missié Vandisandi, lossteand ferhaal
 Sarajevo Tango, lossteand ferhaal
 De Bloedbruiloft, senario troch Van Hamme.
 Caatinga, lossteand ferhaal
 De Bloedbanden, senario troch Yves H.
 Wild Bill is vermoord, lossteand ferhaal
 Manhattan Beach 1957, senario troch Yves H.. 
 Zhong Guo, lossteand ferhaal, senario troch Yves H..
 The girl from Ipanema, lossteand ferhaal, senario door Yves H.. 
 Dracula, Vlad de Spietser, trijelûk, senario fan Yves H.
 De Duivel van de zeven zeëen'', trijelûk, senario fan Yves H.

Keppeling om utens
 Webstee fan Hermann Huppen
 encyclopedia-hermanni (Nederlânsktalich)

Kategory:Waalsk striptekener
Kategory:Waalsk persoan fan Dútsk komôf
Kategory:Persoan fan Eastkantonster-Dútsk komôf
Kategory:Persoan berne yn 1938